دايما كنت اتسلل تسلل و انا بفتح باب العماره عشان ازرق قبل ما يلمحني بس كان سبحان الله راسه جوا الحاويه بس فجأه دانه الشمال لحالها تلف باتجاهي و انزرع مكاني من الرعبه عشان ما يطلع مني صوت و اقعد ادعي ي رب ما يشوفني ي رب ما يشوفني ي رب ما يش فجأه يرفع وجهو من الحاويه و يلفه علي مع موسيقى تصويريه مرعبه و الله لا يوريكم كنت اغمض عيوني و افتحهم الاقي حالي واصله ع دوامي بلاهث و الجزء الخلفي من جسمي خدران و فخادي منمله و بطاتي معضله من الركض